|  |  |
| --- | --- |
| cid:image001.png@01D52296.4BA65B50 | Ministarstvo poljoprivrede*Uprava za stručnu podršku razvoju poljoprivrede i ribarstva* |

OBAVIJEST MASLINARIMA

17.06.2021. Splitsko-dalmatinska županija

Obavještavamo maslinare da se na opažačkim punktovima na priobalju i otocima Splitsko-dalmatinske županije **bilježi let 2.generacije** **maslinina moljca** (*Prays oleae*) **iznad praga štetnosti,** zbog toga maslinarima preporučujemo izvršiti mjere suzbijanja štetnika. Štete od maslinina moljca najvidljivije su tijekom rujna kada prividno zdravi plodovi otpadaju na tlo.

Za suzbijanje maslinina moljca dozvoljeni su pripravci na osnovi :

* **Bacillus thuringiensis subsp. Kurstaki** ( trgovački naziv Baturad WP, Biobit WP, Dipel DF).
* **Spinetoram** ( Delegate 250 EC)
* **Fosmet** ( trgovački naziv Imidan 50 WG),
* **Deltametrin** ( trgovački naziv Decis 2.5 EC, Decis 100 EC, Scatto, Rotor Super, Poleci plus, Ritmus, Demetrina 25 EC).

Maslinari koji su u sustavu ekološke proizvodnje ili su korisnici plaćanja za IAKS mjere OPERACIJA 10.1.8. Održavanje ekstenzivnih maslinika smiju koristiti pripravke na osnovi **Bacillus thuringiensis subsp. Kurstaki.**

Također, preporučamo započeti s redovitim tjednim pregledima maslinika na prisutnost **maslinina svrdlaša** (*Rhynchites cribripennis)* koji u ovom stadiju razvoja ploda može biti vrlo opasan, posebno na žarišnim terenima ( kameniti tereni) gdje čine redovite štete svake godine.Tjedni pregled maslinika na prisutnost maslinina svrdlaša obavljati svedo okoštavanja maslina. Pregled se obavlja trešnjom grana na bijelu podlogu te pregledom plodova u ranim jutarnjim satima.

*Sredstava za zaštitu bilja primjenjivati u skladu s dozvolom poštujući upute, ograničenja, obavijesti i upozorenja navedenim na etiketi za uporabu.*

*Podaci o registriranim SZB u RH vode se u  Fitosanitarnom  informacijskom  sustavu (FIS) dostupnom na web adresi:* ( <https://fis.mps.hr/trazilicaszb/>)*.  
Korisnik ne smije posjedovati, skladištiti niti primijeniti sredstva koja nisu registrirana u RH.  
Profesionalni korisnici SZB su dužni voditi i čuvati evidenciju o primjeni SZB najmanje tri godine*

*Silvija Marušić dipl.ing.agr.*

*Žarko Kovačić dipl.ing.agr.*